32006R0973
L 176/63
JURNALUL OFÍCIAL AL UNIUNII EUROPENE
REGULAMENTUL (CE) NR. 973/2006 AL COMISIEI
din 29 iunie 2006
de modificare a Regulamentului (CE) nr. 1831/96 privind deschiderea și stabilirea condițiilor de aplicare a contingentelor tarifare comunitare obligatorii prin Acordul GATT la anumite fructe și legume și produse din fructe și legume procesate începând cu anul 1996
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței fructelor și legumelor (1), în special articolul 34 alineatul (1),
întrucât:
(1)
Acordul sub forma unui schimb de scrisori încheiat între Comunitatea Europeană și Republica Populară Chineză în conformitate cu articolul XXIV alineatul (6) și cu articolul XXVIII din Acordul General pentru Tarife și Comerț (GATT) din 1994 (2), aprobat prin Decizia 2006/398/CE a Consiliului (3) și Acordul sub forma unui schimb de scrisori încheiat între Comunitatea Europeană și Statele Unite ale Americii în conformitate cu articolul XXIV alineatul (6) și cu articolul XXVIII din Acordul General pentru Tarife și Comerț (GATT) din 1994 (4), aprobat prin Decizia 2006/333/CE (5) a Consiliului, prevăd mărirea contingentelor tarifare existente în GATT și deschiderea altora pentru anumite fructe și legume și pentru anumite produse transformate din fructe și legume.
(2)
De la adoptarea Regulamentului (CE) nr. 1831/96 al Comisiei (6), s-au modificat mai multe coduri NC menționate în anexele I-III la regulamentul respectiv.
(3)
Pentru a include noile contingente tarifare și contingentele tarifare modificate, precum și din nevoia de claritate, trebuie înlocuite anexele la Regulamentul (CE) nr. 1831/96.
(4)
Prin urmare, Regulamentul (CE) nr. 1831/96 ar trebui modificat în consecință.
(5)
Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete și a produselor prelucrate din fructe și legume,
ADOPTĂ PREZENTUL REGULAMENT:
Articolul 1
Regulamentul (CE) nr. 1831/96 se modifică după cum urmează:
1.
Anexa I se înlocuiește cu textul din anexa I la prezentul regulament.
2.
Anexa II se înlocuiește cu textul din anexa II la prezentul regulament.
3.
Anexa III se înlocuiește cu textul din anexa III la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 iunie 2006.